**Vál Község Önkormányzat háziorvosi körzet praxisjogának átadása**

Vál Község Önkormányzat nyugállományba vonulás miatt ingyenesen átadná megüresedett, vegyes praxisú háziorvosi körzetét az alábbi feltételekkel:

Az önkormányzat a nyertes jelentkező számára igény szerint szolgálati bérlakást biztosít a rendelő felett.

# A háziorvosi körzethez tartozik Vál Község teljes közigazgatási területe. Vál Község Önkormányzata Képviselő-testületének az egészségügyi alapellátás körzeteinek megállapításáról és kialakításáról szóló 4/2017. (II. 28.) önkormányzati rendeletének megfelelően.

A szükséges orvosi eszközökkel és berendezési tárgyakkal felszerelt háziorvosi rendelő 2473 Vál, Vajda J. u. 2. sz. alatt található a 2011. évben átadott egészségházban található. A rendelőhelyiségen túl az eszközöket és berendezési tárgyakat az Önkormányzat biztosítja.

* A praxist az önkormányzattal kötött feladatellátási szerződés keretében lehet ingyenesen tulajdonba venni, gazdálkodó szervezeti formában - egyéni vállalkozóként vagy egyéb gazdálkodó szervezetként – a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet (továbbiakban: Rendelet) szerint a felnőtt háziorvosi munkakör ellátásához szükséges végzettség és szakképesítés birtokában.
Amennyiben a jelentkező még nem rendelkezik a feladatellátáshoz szükséges szakorvosi szakképesítéssel, de egyébiránt megfelel a Rendelet 11. § (4) vagy (4c) bekezdésének, lehetőség van az Országos Kórházi Főigazgatóság által meghirdetett Praxisprogramokba történő bekapcsolódásra.
* A jelentkezés részeként benyújtandó iratok, igazolások, illetve egyéb feltételek:

- önéletrajz, mely tartalmazza a pályázó szakmai életútját,
- az iskolai végzettséget és szakképzettséget igazoló diploma másolata,
- az orvosi nyilvántartási engedély, Magyar Orvosi Kamarával fennálló tagság igazolása,
- három hónapnál nem régebbi erkölcsi bizonyítvány,
- egészségügyi alkalmasság igazolása,
- a vállalkozói formától függően az egyéni vállalkozói igazolvány vagy társas vállalkozás esetén a cégbírósági bejegyzést igazoló okirat másolata,
- a jelentkező nyilatkozatát arról, hogy a kiválasztási eljárásban részt vevő személyek a jelentkezés anyagát megismerhetik.

* A jelentkezés benyújtásának módja: A jelentkezést egy példányban postai úton vagy személyesen lehet benyújtani a következő címen:
Vál Község Önkormányzatánál, Bechtold Tamás polgármesternek címezve, 2473 Vál, Vajda J. u. 2.
A borítékra, kérjük, írják rá: Háziorvosi körzet jelentkezés
* Megye: Fejér
* Város: Vál
* Email: polgarmester@val.hu
* Telefon: +36303319645
* Ellátandó lakosságszám (kártya): 1980
* Ellátandó települések száma: Egy település
* Területi ellátási kötelezettséggel: Igen
* A körzet tulajdonba adásának időpontja: A jelentkezés Képviselő-testület általi elbírálását, majd a szükséges feladat-ellátási szerződés megkötését követően, az egészségügyi tevékenység folytatására vonatkozó praxisengedély alapján, a Nemzeti Egészségbiztosítási Alapkezelővel kötött finanszírozási szerződés hatályba lépését követően van mód a praxis betöltésére.
* Típusa: Felnőtt és gyermek vegyes körzet
* A jelentkezés benyújtásának határideje: 2022. január 31.
* Hirdető neve: Vál Község Önkormányzat
* A jelentkezés elbírálásának határideje: A beérkezett jelentkezéseket a Képviselő-testület soron következő ülésén megtárgyalja és dönt a feladat-ellátási szerződés megkötésének kérdésében. A Képviselő-testület fenntartja magának a jogot, hogy érvényes jelentkezési dokumentáció esetében is eredménytelennek nyilvánítsa a kiírást.